Capoeira

260pxRoda (kelc'h) Capoeira e kêr-benn Bahia. Skeudennoù : Clara Angeleas, Sekretourva Ispisial ar Sevenadur Ministrerezh ar C'heodedouriezh Arzoù emgannañ   Deiziad krouiñ  XVIvet kantvedStad orin  BrazilDiorroer  Vicente Pastinha, Manuel dos Reis Machado Gwarez Roll dileuriad hêrezh sevenadurel dizanvezel an denelezh (Cultural heritage of Humanity)Deskrivet en URL  UNESCOPleustret gant capoeiristas
Capoeira a vez lavaret eus un arz-emgannañ brudet, eus Brazil, a gaver ar gwrizioù anezhañ e gourenoù ha dañsoù pobloù afrikan bet kaset da Vrazil da vare ar sklaverezh. Pleustret e vez evel ur gouren, un dañs pe evel ur seurt prederouriezh gant lod. Implijout a ra gourenerien ar c'hapoeira o zreid un tamm-mat hag en un doare ouesk da-vat.

Gant taolioù-troad ha taolioù-skubañ dreist-holl, hag ivez taolioù-penn, taolioù-glin, taolioù-ilin hag akrobated war an douar pe en aer, e vez disheñvel diouzh an arzoù emgannañ all dre e sonerezh, ma tesk ar pratikoù, anvet capoeiristas, n'eo ket hepken stourm, met ivez seniñ binvioù boas ha kanañ Willson, Margaret, 2001, Designs of Deception: Concepts of Consciousness, Spirituality and Survival in Capoeira Angola in Salvador, Brazil. Anthropology of Consciousness. P. 19–36.

 Cantigas (kanouennoù) 
Ar c'hapoeira a ginnig ur roll kanaouennoù kanet e portugaleg. Ganto e vez dalc'het mojennoù ar c'hapoeira, e komz eus darvoudoù istorel hag a-vremañ, hag e tiskouez c'hoarioù ar roda (kelc'h gant capoeiristas).

Ur ganaouenn-digeriñ hiroc'h eo al Ladainha, kanet gant penn ar roda hepken, hep sonerezh binvioù peurliesañ. Tra ma vez treuzkaset kanaouennoù zo a rumm da rumm e vez savet reoù nevez ivez.

Ar Saudação a zo un eskemm saludioù pe alegoriennoù berr etre ar c'haner pennañ hag ar c'hor.

Corridos, niverus, a ziskouez an etregwered etre ar c'haner pennañ hag ar c'hor dre frammoù silabennek liesseurt. Eno e vez kavet ar repertoire pinvidikañ.

E fin ar roda e vez kanet korridoù ispisial alies evel kenavo. Ar c'haner pennañ a c'hellfe kanañ, da skouer, "Adeus, Adeus!" (kenavo) hag ar c'hor a respont gant "Boa viagem!" (Beaj mat deoc'h !).

 Biñvioù seniñ 
Ar berimbau eo benveg pennañ al laz-seniñ. Daoust d'e stumm simpl eo diaes seniñ ar berimbau ha n'eus ket ezhomm nemet eus ur skiant mat eus ar ritm, met ivez eus ur c'henurzhiañ hag ur nerzh bras. Binvioù all a ya d'ober an orkestra : ar pandeiro, an atabaque, ar reco-reco, hag an agogô zo ur benveg samba.

 Da selaou 
File:Iúna.ogg ton sonet gant teir berimbau

 Da welet 
File:Capoeira (Parque da Redenção (Porto Alegre, Brasil)) 2018-09-30 .webm

 Daveoù 

Rummad:Sport e Brazil
Rummad:Arzoù emgannañ
Rummad:Sonerezh Brazil